জাকাৰ্টাত অনুষ্ঠিত হৈ থকা এছিয়ান গেইমছত আজি মহিলাৰ ২০০ মিটাৰ দৌৰত ভুল আৰম্ভণিৰ বাবে ছেমিত অযোগ্য ঘোষিত হোৱা হিমাই হতাশাক অতিক্ৰমী আন এটা ৰূপৰ পদক গোটাবলৈ সক্ষম হৈছে।
খেলুৱৈগৰাকীয়ে আজি ৪x৪০০ মিটাৰৰ মিক্সড ৰিলেত দলীয়ভাৱে এই পদক পায়। ভাৰতীয় দলটোৱে ৩ঃ১৫ঃ১৭ মিনিটত দৌৰ সম্পূৰ্ণ কৰি দ্বিতীয় স্থানত ৰয়। দলটোত হিমাৰ লগতে আছিল মহম্মদ আনাছ য়াহিয়া, পূবম্মা ৰাজু আৰু আৰোকিয়া ৰাজীৱ।
আনহাতে বাহৰেইনৰ দলটোৱে ৩ঃ১১ঃ৮৯ মিনিটত দৌৰি প্ৰথম স্থান পোৱাৰ বিপৰীতে কাজাখাস্তানৰ দলটোৱে ৩ঃ১৯ঃ৫২ মিনিটত দৌৰ সম্পূৰ্ণ কৰি ৰূপৰ পদক পায়। এইটো ইভেণ্ট এছিয়ান গেইমছত এইবাৰেই প্ৰথম অন্তৰ্ভুক্ত হৈছে।
উল্লেখযোগ্য যে আজি সন্ধিয়াৰ ভাগত অনুষ্ঠিত ২০০ মিটাৰৰ ছেমিত আধা ছেকেণ্ড আগতেই দৌৰা বাবে হিমাক অযোগ্য ঘোষণা কৰাৰ পিছত ৰাজ্যখনৰ ক্ৰীড়ানুৰাগী হতাশ হৈছিল যদিও পুনৰ পদকৰ সোৱাদেৰে হিমাই কিছু পৰিমাণে হ'লেও তাক পাহৰাই পেলালে।
আনহাতে ৰাষ্ট্ৰীয় পৰ্য্যায়ৰ সংবাদ মাধ্যমেও হিমাৰ দলে মিক্সড ৰিলেত ৰূপৰ পদক জয় কৰা বুলি বাতৰি পৰিৱেশন কৰা দেখা গৈছে। ক'ব পাৰি যে হিমা দলটোৰ ভিতৰতে কনিষ্ঠ।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
